פילסברי דאובוי

פופין פרש (באנגלית: Poppin' Fresh), הידוע יותר בשם פילסברי דאובוי (באנגלית: Pillsbury Doughboy), הוא קמע פרסומי של חברת פילסברי, המופיע בפרסומות רבות שלה. פרסומות רבות ששודרו מ-1965 עד 2005 (כמה מהן עם GEICO (אנ') בין 2009 ל-2017) הסתיימו כאשר אצבע אנושית לוחצת על הבטן של דאובוי. כאשר האצבע לוחצת על בטנו, הוא מגיב בצחקוק ואומר "Hoo-Hoo!". את פילסברי דאובוי יצר רודי פרז, רעיונאי הקשור לחבר במשרד הפרסום של פילסברי, ליאו ברנט. פרז ישב במטבח שלו באביב 1965, כשהוא נתון תחת לחץ ליצור קמע פרסומי לקו מוצרי הבצק בקירור של פילסברי (ביסקוויטים, לחמניות, לחמניות מתוקות ועוגיות). הרעיונאית קרול ה. ויליאמס, דמיינה בחור חי מבצק שמבצבץ מתוך פחית רולס של פילסברי והגתה את הסיסמה "אמור שלום לבצק של פופין פרש". פילסברי דאובוי אויר עם צעיף, כובע שף ושתי עיניים כחולות גדולות. הוא תוכנן במקור על ידי מילט שפר ונוצר באמצעות סטופ מושן בשילוב אנימציה בפלסטלינה. על מנת להציג את פילסברי דאויבוי כיום, משתמשים ב-CGI; תוכנות מחשב ליצירת תוכן ויזואלי, תת-תחום של הגרפיקה הממוחשבת. פרז הגה במקור את הדאובוי כדמות מונפשת, אך שינה את דעתו לבסוף. אנימטור הסטופ מושן, ג'ורג' פאל, נשכר כדי להנפיש אותו. הפרסומות בכיכובה של הדמות שודרו בנובמבר 1965. מאז, פילסברי השתמשה בדמות ביותר מ-600 פרסומות ליותר מחמישים ממוצריה. לאחר מותו של פריס בשנת 1986, ג'ף ברגמן לקח על עצמו את התפקיד לדבב אותו, עד 2013. כיום, מדבב אותו ג'ובי סרני. בשנות השבעים נוצרה משפחת פילסברי דאובוי, שנמכרה כבובות בנפרד ובצורה של משחקי משחק שונים. מי שכלולים במשפחה הם: פופין פרש פופי פרש (ידועה גם כגברת פופין פרש ופילסברי דאוגירל). יש המשערים שמדובר באחותו, אשתו או בת זוגו של פילסברי דאובוי. גרנפופר וגרנמומר (סבא וסבתא) פופר (ילד) ובאן-באן (תינוקת, ילדה) פלפג'ק (כלב) וביסקט (חתול) דוד רולי במאי 2010 העבירו עורכי הדין של פילסברי הודעה על הפסקת שיתוף הפעולה עם My Dough Girl, LLC., קמעונאית עוגיות בסולט לייק סיטי, יוטה. במרוצת השנים אוזכרה דמותו של פילסברי דאובוי במספר יצירות שונות: בשנת 1994 הוציא הצמד אאוטקאסט את אלבום הבכורה שלו, Southernplayalisticadillacmuzik, הכולל את השיר "D.E.E.P.", בו ישנו אזכור לפילסברי דאובוי. בשנת 2005 הוציא הראפר פאט ג'ו את אלבומו, All or Nothing, הכולל את השיר "Everybody Get Up", בו ישנו אזכור לפילסברי דאובוי. בשנת 2007 הוציא הזמר דה-דרים את אלבומו, Love/Hate, הכולל את השיר "Playin' in Her Hair", בו ישנו אזכור לעוגיות של פילסברי. בשנת 2012 הוציא הראפר צ'אנס הראפר את מיקסטייפ הבכורה שלו, 10 Day, הכולל את השיר "Nostalgia" בו ישנו אזכור לביסקוויטים של פילסברי. בשנת 2013 הוציא הראפר אייסאפ פרג את אלבומו, Trap Lord, הכולל את השיר "Lord" בביצוע משותף עם Bone Thugs-n-Harmony, הכולל אזכור לפילסברי דאובוי. בשנת 2019 הוציא הראפר יאנג ת'אג את אלבום הבכורה שלו, So Much Fun, בו נכלל השיר "Cartier Gucci Scarf" בביצוע משותף עם ליל דוק, הכולל אזכור לפילסברי דאובוי. רצועת הקומיקס B.C. שפורסמה ב-18 בפברואר 2021 כללה אזכור לפילסברי דאובוי. חברת פילסברי How Well Do You Know the Pillsbury Doughboy?, Pillsbury.com (באנגלית) How Well Do You Know the Pillsbury Doughboy?, Pillsbury.com (באנגלית) Mary Cross, A century of American icons, Greenwood Press, 2002, ISBN 978-0-313-31481-0 Index of Course Sections, web.archive.org, ‏2016-08-18 Dotz, Warren; Morton, Jim (1996). What a Character! 20th Century American Advertising Icons. Chronicle Books. p. 109. ISBN 0-8118-0936-6. PILLSBURY PLAYTHINGS -Pillsbury Dough Girl-Poppie Fresh-Pillsbury Co., www.advertisingiconmuseum.com Jesse Fruhwirth, My Dough Girl In Trademark Trouble With Pillsbury, Salt Lake City Weekly (באנגלית) OutKast – D.E.E.P., נבדק ב-2021-07-16 Fat Joe (Ft. Timbaland) – Everybody Get Up, נבדק ב-2021-07-16 The-Dream – Playin' In Her Hair, נבדק ב-2021-07-16 Chance the Rapper – Nostalgia, נבדק ב-2021-07-16 A$AP Ferg (Ft. Bone Thugs-N-Harmony) – Lord, נבדק ב-2021-07-16 Young Thug - Cartier Gucci Scarf ft. Lil Duke (Official Audio), נבדק ב-2021-07-16 Thursday February 18, 2021, B.C. Comic Strip, ‏2021-02-18 (באנגלית אמריקאית)